b'\n_START_ARTICLE_\nPilkoji \xc5\xbe\xc4\x85sis\n_START_SECTION_\nPaplitimas\n_START_PARAGRAPH_\nPaplitusi beveik per vis\xc4\x85 Europ\xc4\x85 ir Tolimuosiuose Rytuose iki Japonijos j\xc5\xabros ir Ryt\xc5\xb3 Kinijos j\xc5\xabros. Peri \xc5\xa1iaur\xc4\x97s ir vidurio Europoje, o \xc5\xbeiemoja da\xc5\xbeniau Europos pietuose, vakaruose, \xc5\xa1iaur\xc4\x97s Afrikoje ir Ma\xc5\xbeojoje Azijoje.\n_START_SECTION_\nPaplitimas Lietuvoje\n_START_PARAGRAPH_\nNegausiai peri visoje Lietuvos teritorijoje, nors pastebimai j\xc5\xb3 populiacija Lietuvoje auga, ypa\xc4\x8d pietin\xc4\x97je \xc5\xa1alies dalyje. Nors da\xc5\xbeniau u\xc5\xbetinkamos Dz\xc5\xabkijos e\xc5\xbeeruose (ypa\xc4\x8d \xc5\xbduvinto biosferos rezervate bei jo apylink\xc4\x97se) ir kai kuriuose Lietuvos \xc5\xbeuvininkyst\xc4\x97s \xc5\xabkiuose. R\xc5\xab\xc5\xa1is \xc4\xafra\xc5\xa1yta \xc4\xaf Lietuvos raudon\xc4\x85j\xc4\x85 knyg\xc4\x85.\n_START_SECTION_\nMigracija ir kita\n_START_PARAGRAPH_\nTai migruojantis pauk\xc5\xa1tis. \xc4\xae Lietuv\xc4\x85 per\xc4\x97jimui parskrenda kovo m\xc4\x97nesio pirmoje pus\xc4\x97je, o \xc4\xaf \xc5\xbeiemavietes i\xc5\xa1skrenta spalio antroje pus\xc4\x97je. Gerai plaukioja ir nardo, o jos skrydis atrodo sunkus, bet galingas. N\xc4\x97ra labai vikrios ant \xc5\xbeem\xc4\x97s, eidamos krypuoja. B\xc5\xabrys \xc5\xbe\xc4\x85s\xc5\xb3 garsiai gagena.\n_START_SECTION_\nBuvein\xc4\x97\n_START_PARAGRAPH_\nLabiau m\xc4\x97gsta gyventi \xc5\xa1alia didesni\xc5\xb3 e\xc5\xbeer\xc5\xb3, kada aplink juos yra piev\xc5\xb3. Maitinasi ra\xc5\xbeienose, ganyklose, pievose, dideliuose apdirbamuose laukuose, pelk\xc4\x97se.\n_START_SECTION_\nPoravimasis\n_START_PARAGRAPH_\nJos subr\xc4\x99sta tik 3-4 gyvenimo metais, tad vasar\xc4\x85 e\xc5\xbeeruose laikosi daug neperin\xc4\x8di\xc5\xb3 \xc5\xa1i\xc5\xb3 pauk\xc5\xa1\xc4\x8di\xc5\xb3. O subrend\xc4\x99 \xc5\xa1ie pauk\xc5\xa1\xc4\x8diai deda 4-6 kremo atspalvio baltus kiau\xc5\xa1inius.'